คือหนูอายุ 19 แต่ประจำเดือนมีกจะมานานๆครั้งบางเดือน2เดือนครั้งนานสุดก็4เดือนครั้งไม่เคยมาประจำเดือนจนมาเดือนนี้ประจำเดือนหนูมาตั้งแต่วันที่8ถึงวันนี้(วันที่28)ประจำเดือนยังไม่หมดแต่มาน้อยแค่มาเรื่อยๆมาทุกวันควรทำยังไงดีค่ะพอจะรู้มั้ยค่ะว่าเป็นอะไรต้องรักษายังไงค่ะ
สวัสดีค่ะ การที่นานๆ ประจำเดือนจะมาสักครั้ง คือมีระยะห่างระหว่างรอบเดือนที่มากกว่า 45 วัน อาจเกิดจากสาเหตุ เช่น- มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ ซึ่งมักทำให้ประจำเดือนไม่ค่อยมา และเมื่อมา อาจมานานกว่าปกติได้- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป และมักทำให้ประจำเดือนไม่ค่อยมา และเมื่อมา ก็จะมามากและมานานกว่าปกติได้- มีภาวะไทรอยด์ฮอร์โมนผิดปกติ- มีพังผืดในโพรงมดลูก จากการเคยมีมดลูกอักเสบหรือเคยขูดมดลูก แต่จะไม่ได้ทำให้มีเลือดออกมาตามมานอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้ เช่น ยาฉีดคุมกำเนิด ยาฝังคุมกำเนิด เป็นต้นหรือหากที่ผ่านมา ได้มีเพศสัมพันธ์ เลือดที่ออก ก็อาจเป็นภาวพแทรกซ้อนจากการตั้งครรภ์ก็ได้ ดังนั้น หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และยังคงมีเลือดออกอยู่ ควรไปพบสูติ-นรีแพทย์เพื่อหาสาเหตุและรักษาค่ะ ไม่ควรปล่อยไว้ เพราะอาจทำให้เกิดภาวะโลหิตจางตามมาได้ค่ะ ทั้งนี้ หากหากเกิดจากการผลิตฮอร์โมนของรังไข่ที่ผิดปกติ (ซึ่งมักพบในช่วงอายุน้อย) แพทย์ก็จะให้ยาปรับฮอร์โมนมาทาน หรือให้ทานยาคุมกำเนิดค่ะ